Diari Oficial de la Generalitat Valenciana


Sumari del DOGV 1917, del 03-12-1992 (1992/826563)

RESOLUCIÓ de 13 de novembre de 1992, de la Direcció General de Consum, per la qual dóna publicitat al conveni de cooperació entre l'Institut Nacional del Consum i la Conselleria de Sanitat i Consum de la Generalitat Valenciana en matèria de consum.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1917

Data del DOGV
:   03-12-1992

Secció del DOGV
:   ALTRES DISPOSICIONS

Número del document
:   1992/826563


Data del document
:   13-11-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 13 de novembre de 1992, de la Direcció General de Consum, per la qual dóna publicitat al conveni de cooperació entre l'Institut Nacional del Consum i la Conselleria de Sanitat i Consum de la Generalitat Valenciana en matèria de consum.  
Vist el conveni subscrit entre l'Institut Nacional del Consum i la Conselleria de Sanitat i Consum de la Generalitat Valenciana, i d'acord amb el disposa l'article 46.2 de la Llei de Procediment Administratiu, resolc que es publique aquest conveni per a la seua major difusió.  
València, 13 de novembre de 1992.- La Directora General de Consum: Mª José López Ródenas.  
CONVENI  
A Madrid, el 3 de novembre de 1992, reunits d'una part la Sra. Mª Angeles Amador Millán, Presidenta de l?Institut Nacional del Consum, i de l'altra el Sr. Joaquín Colomer Sala, Conseller de Sanitat i Consum, actuant la primera en nom i representació de l?esmentat institut i el segon en nom i representació de la Generalitat Valenciana, ambdues parts es consideren mútuament capacitades legalment per a la realització d'aquest acte i exposen:  
I. Que l?Institut Nacional del Consum, fent ús de les seues competències establertes en el Reial Decret 1943/1986, de 19 de setembre, i la comunitat autònoma indiquen que ambdós organismes estan treballant ja en comú en projectes d'interés mutu en matèria de consum, en virtut de les competències i esferes d'interés que els atribueixen la Constitució Espanyola i l?Estatut d?Autonomia i amb la finalitat d'institucionalitzar aquesta cooperació acorden de formalitzar-la en aquest conveni.  
II. Que la posada en marxa del conveni de cooperació entre aquesta comunitat autònoma, a través de la Direcció General de Consum, i l?Institut Nacional del Consum pretén millorar la cobertura territorial dels serveis de consum encarregats de la defensa dels consumidors i usuaris, i augmentar el nivell de prestacions i activitats que realitzen en el desplegament de les seues competències de consum, i la seua qualitat. Per a això, els objectius en què s'acorda de col·laborar són: la coordinació de la política de consum de les entitats locals, l?assistència tècnica en matèria d'anàlisi de productes de consum, la coordinació de les activitats d'inspecció de consum i l?intercanvi d'informació estadística.  
III. Que per al compliment de les finalitats proposades, subscriuen aquest conveni, adaptat al que estableix l'Acord del Consell de Ministres de 2 de març de 1990 i segons les següents estipulacions:  
Estipulacions  
Clàusula general  
Aquest conveni pretén establir les bases de la cooperació entre l?INC (Institut Nacional del Consum) i aquesta comunitat autònoma en relació amb les següents àrees d'actuació:  
- Foment de la política de consum de les entitats locals.  
- Assistència tècnica en matèria d'anàlisi de productes de consum.  
- Coordinació de les activitats d'inspecció de consum.  
- Intercanvi d?informació estadística.  
Coordinació de la política municipal  
Primera  
L'objectiu d'aquest conveni és articular la coordinació i la cooperació entre l?Institut Nacional del Consum i la Direcció General de Consum de la Generalitat Valenciana per tal de potenciar i fomentar la implantació i el desenvolupament de les prestacions, les activitats i els serveis que les entitats locals realitzen com a resultat de l?exercici de les seues competències en matèria de defensa dels usuaris i consumidors, d'acord amb els programes i requisits, i també a la dotació econòmica aportada per l?institut.  
Segona  
Els projectes que es finançaran segons els termes del corresponent annex tindran algunes de les següents finalitats:  
A) Programes d?assistència tècnica i financera a les oficines municipals d?informació al consumidor, les quals promouran la protecció i defensa dels drets reconeguts als consumidors i usuaris i exerciran les funcions i els serveis que s'estableixen en la llei esmentada (article 14).  
B) Programa de constitució, foment i potenciació de l?experiència arbitral, que tindrà com a objectiu la resolució de conflictes entre consumidors i usuaris i el sector empresarial. Aquest programa té com a objectiu el foment de les juntes ja constituïdes i la promoció de noves juntes d'arbitratge.  
C) Programa d?assistència tècnica i financera en matèria de control de qualitat. Per assolir un millor control de la qualitat dels productes, es promouran projectes que incloguen la formació de personal de laboratori les funcions del qual consistesquen en la realització d'assajos, anàlisis o controls de qualitat. Igualment, l?Institut Nacional del Consum prestarà a les corporacions locals ajuda tècnica en matèria de control de qualitat. Per a això caldrà que aquestes facen una proposta de col·laboració a l?INC sobre el desplaçament de laboratoris mòbils o sobre l'anàlisi de productes concrets d'interés reconegut per als consumidors, per no disposar de laboratori propi o, si en tenen, perquè no reunesca els mitjans adients per a fer els assajos o les proves analítiques que calguen.  
D) Programa adreçat a realitzar accions o projectes de caràcter excepcional, no previstos en els apartats anteriors, que siguen considerats d'interés per ambdues parts per a la protecció i la defensa dels consumidors i usuaris.  
Tercera  
L'aportació econòmica de l?Institut Nacional del Consum per a les finalitats esmentades corresponent a l?exercici de 1992 és de 6.800.000 pessetes, amb càrrec a l'aplicació pressupostària 06.079.927.895. Aquesta quantitat es distribuirà entre els programes previstos en la clàusula anterior d'acord amb els percentatges que s'estableixen. La relativa a l?exercici 1993 serà fixada oportunament mitjançant acord subscrit amb la Generalitat Valenciana, en funció de les disponibilitats pressupostàries. La Generalitat Valenciana haurà de retornar la quantitat esmentada si no l'aplica a les finalitats esmentades.  
Quarta  
Podran sol·licitar ajuda per finançar els programes esmentats en aquest conveni les entitats locals. Aquestes ajudes es concediran segons el següent procediment:  
Primer. Documentació que caldrà aportar per a l'execució dels programes i projectes  
Les entitats a què es refereix la clàusula quarta, per rebre les ajudes que són objecte d'aquest conveni, hauran de presentar la fitxa- sol·licitud que s'adjunta com a annex ben emplenada, i també els següents certificats segons els models de l'annex:  
- Certificat de la població de fet el 31 de desembre de 1991.  
- Certificació de l'acord del ple de la corporació, on reculla l'aprovació del programa d'activitats que es volen desplegar, el seu pressupost i l'ajuda econòmica sol·licitada a la Direcció General de, Consum, com també altres fonts de finançament, i especificarà quin és el pressupost total de l?entitat i la part que en dedica a la política de consum. Igualment, hi haurà de constar si té o no constituït el consell sectorial de consum i, si en té prevista la constitució, l'acord del ple sobre aquesta contingència. Finalment, en l'acord del ple es farà esment de la decisió d'acollir-se al sistema de col·laboració i cooperació que s'estableix en aquest conveni, i el compromís de destinar, durant la totalitat de llur vida útil, els béns que s'adquiresquen amb les ajudes obtingudes com a resultat d'aquest conveni a les finalitats establertes.  
A més d'aquests documents, caldrà presentar:  
- Memòria descriptiva i justificativa del programa d'activitats en què consten detalladament l?assistència i les ajudes sol·licitades. Si aquesta abastàs més d'un dels programes de la clàusula segona, s?especificarà en la memòria i es desplegaran cadascun d'ells separadament, aportant totes les dades i informacions que servesquen per avaluar la qualitat dels serveis, els projectes o les activitats proposades.  
- Pressupost suficientment detallat que permeta una valoració de l'ajuda econòmica objecte d'aquest annex al conveni, on s'especifiquen les quantitats aportades per l?entitat i les sol·licitades per a cadascun dels programes de la clàusula segona, a l?Institut Nacional del Consum i a la Direcció General de Consum de la Generalitat Valenciana i, si n'hi ha, altres fonts de finançament, fent constar l?entitat quin percentatge del seu pressupost destina a l?execució de les seues competències en matèria de consum.  
Segon. Termini i lloc de presentació dels projectes  
El termini de presentació dels programes i projectes acabarà transcorregut un mes a partir de la publicació d'aquest annex en el Diari Oficial de la Generalitat Valenciana.  
Les sol·licituds es presentaran davant la Direcció General de Consum de la Generalitat Valenciana.  
Tercer. Selecció i aprovació dels programes i projectes  
Se seleccionaran els programes que es finançaran entre els que complesquen el que estipulen les clàusules anteriors. Es constituirà una comissió mixta de seguiment, integrada per un membre designat per la Direcció General de Consum de la Generalitat Valenciana i dos per l?Institut Nacional del Consum, que formularà la proposta de distribució de les ajudes entre els projectes presentats, segons els criteris de distribució establerts en aquest conveni.  
Quart. Criteris de valoració  
Per a la concessió de la subvenció es valorarà fonamentalment la qualitat i l?oportunitat de les activitats i els serveis, el col·lectiu de població afectada, l?interés social de les accions programades, els antecedents i les experiències realitzades en matèria de defensa dels consumidors, i també el fet que l?entitat tinga establert el consell sectorial de consum com a òrgan de representació i consulta a nivell local.  
Cinqué. Aportació econòmica i la seua distribució per programa  
L'aportació de l?INC per a finançar els programes dels quals es fa relació en la clàusula segona del conveni és, per a l?exercici 1992, de 6.800.000 pessetes. Els percentatges per a la seua distribució seran:  
- Al programa de l'apartat A es destinarà com a mínim el 65% del total d'aquesta aportació econòmica.  
- Al programa de l'apartat B es destinarà com a màxim un 15%.  
- S'aplicarà el 20% als programes dels apartats C i D.  
No obstant això, si en algun dels programes no es presenten sol·licituds, el percentatge corresponent es podrà aplicar a qualsevol altre programa.  
Si, acabat el termini de presentació de projectes i programes, no s?esgota aquesta aportació econòmica, podran ser distribuïdes seguint el mateix criteri entre les comunitats autònomes que haguessen deixat projectes sense atendre per haver esgotat la seua assignació.  
Sisé. Pagament i justificació de la subvenció  
Després d'aprovats els programes i projectes, l?Institut Nacional del Consum transferirà a la Direcció General de Consum de la Generalitat Valenciana, en els termes previstos en l'article 153 de la Llei General Pressupostària, la quantitat que li corresponga.  
La Direcció General de Consum de la Generalitat Valenciana notificarà i transferirà a les entitats els projectes de les quals hagen estat aprovats les subvencions acordades per a cada projecte, i proporcionarà els mecanismes de control financer segons el que disposa la normativa vigent sobre justificació de les subvencions. Tenint en compte el que estableix la clàusula tercera d'aquest conveni quant a la devolució de les quantitats no utilitzades per a les finalitats per a les quals s'havia atorgat la subvenció.  
En tot cas, el beneficiari de la subvenció restarà sotmès a les actuacions de comprovació que efectuen l'entitat que concedeix o l'entitat col·laboradora, i ales de control financer que corresponen a la Intervenció General de l'Administració de l'Estat, en relació amb les subvencions i ajudes concedides i a les previstes en la legislació del Tribunal de Comptes.  
Setè. Seguiment i avaluació dels resultats  
Les entitats locals hauran de presentar davant la Direcció General de Consum de la 'Generalitat Valenciana una memòria que permeta el seguiment i l'evolució del desenvolupament de les accions que es financen.  
A fi de fer possibles l'avaluació i el seguiment de les accions que es facen com a resultat d'aquest annex, la memòria es basarà en una documentació homogènia el contingut de la qual l'acordarà la comissió de seguiment que determinarà els criteris per al seguiment i l?avaluació dels resultats.  
Veure annex